# **DECIZIA ETAPEI DE ÎNCADRARE**

## Nr. număr din 23.08.2016

....

Ca urmare a solicitării de emitere a acordului de mediu adresate de **MUNICIPIUL GHEORGHENI**, cu sediul în Str. Libertatii, Nr. 27, Gheorgheni, Judetul Harghita, ...., înregistrată la APM Harghita cu nr. 4715/06.06.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.08.2016, că proiectul „**Amenajarea unui parc în strada Constructorilor, fn. din Municipiul Gheorgheni, prin reconversia și refuncționalizarea terenului vacant și neutilizat”** propus a fi amplasat în mun. Gheorgheni, str. Constructorilor, F.N. nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la, pct. 10 lit. b;

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.)

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 13 lit.a- Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10 lit. b- proiecte de dezvoltare urbana, inclusiv construcția centrelor comerciale si a parcărilor auto

 b) Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :

**1. Caracteristicile proiectului:**

## Se propune înființarea unui parc urban, funcțional din punct de vedere al dinamicii urbane, din punct de vedere al dotărilor urbane, și din punct de vedere al interacțiunii sociale, care să prezinte totodată și o valoare peisagistică importantă, având în vedere regenerarea ecologică a spațiilor urbane degradate/abandonate.

Din punct de vedere funcțional, parcul prezintă trei zone distincte:

**Zona locurilor de joacă** unde vor fi amplasate trei locuri de joacă, împărțite pe diferite categorii de vârstă:

**1.** loc de joacă pentru copii între vârstele 0.6-3 ani, de o suprafață aproximativ 87 mp, acoperită cu pavaj din tartan cauciucat și împrejmuită cu un gard din lemn de 1 m înălțime pentru a asigura siguranța copiilor. Aici vor fi amplasate inclusiv 2 elemente de joacă pentru copii cu dizabilități pentru a asigura posibilitatea jocului comun cu ceilalți copii: un carusel și un nisipar ridicat, care poate fi folosit din scaunul cu rotile. În rest se propune un nisipar în formă circulară, încadrată printre borduri din lemn de salcâm, un leagăn dublu cu protecție pentru bebeluși, jucării pe arc, și un tobogan dedicat copiilor de această vârstă.

Elementele de joacă propuse vor fi manufacturate din lemn, tratat cu lazur natural, pe bază de apă. Locul de joacă va fi înconjurat de un deal, (unul dintre cele două propuse), de înălțimea maximă de 2 m, construit din pământul extras pentru execuția terenului de sport.

**2.** loc de joacă pentru copii între vârstele 3-7 ani, amplasat la o distanță mică de primul loc de joacă, având aproximativ aceeași suprafață. Aceasta are acces liber, fără împrejmuire cu gard, delimitarea fiind realizată doar de un gard viu din arbuști. Pavajul va fi realizat din granuflex colorat, pentru siguranța maximă a copiilor. Aici se propune amplasarea unui leagăn dublu, un balansoar, jucării cu arc, nisipar, căsuță de joacă din lemn, și un tobogan pe dealul din vecinătate.

**3.** loc de joacă pentru copii între vârstele 7-14 ani/ fitness urban: aceasta este prevăzut cu elemente de fitness urban din lemn și oțel inoxidabil, gen light/ natural, leagăne, și o căsuță de joacă pe deal, având funcția de cetate.

Locurile de joacă vor fi pavate cu pavaj din tartan cauciucat – granuflex, într-un strat de 3 cm. Acest material este recomandat de specialiști din UE pentru că oferă cea mai mare siguranță copiilor din punct de vedere al evitării accidentelor. Fundația ideală pentru tartanul cauciucat este betonul. Fiecare loc de joacă în parte va putea fi folosit de 5-7 copii în paralel, iar pentru părinți sau îngrijitori vor fi amplasate bănci, în umbra arborilor.

**Următoarea zonă va fi cea de sport**, cu un teren de sport multifuncțional, înierbat, de 18x36 m. Un astfel de teren multifuncțional nu există în momentul de față în Gheorgheni. Terenul va fi într-o groapă de 1.5 m adâncime, care există în mod natural pe teren, care va fi amenajat în formă dreptunghiulară și va fi înconjurat de taluzuri comode, pe post de tribună. Taluzul va avea dimensiunile de 1.5 m adâncime, și de 3.8 m lățime, de unde se pot urmări meciurile de fotbal, tenis sau baschet. Astfel nu este necesar un gard de protecție, pentru că mingea va putea depăși limitele terenului.

Lângă terenul de sport va fi construit al treilea deal, cu înălțimea maximă de 1.5 m. Acesta va separa zona de sport de zona de pădure. Tot în această zonă se propune un refugiu împotriva ploiii, o construcție ușoară de lemn, fără fundație, cu bănci și mese. În apropierea pădurii se mai propune o masă de tenis de masă în aer liber.

A treia zonă este cea de pădure – aceasta este prevăzută cu mai mulți arbori și arbuști și cu pajiști. Aceasta poate funcționa ca un loc de picnic. Zona aceasta este dedicată adulților, și vârstnicilor, care pot savura plimbările în natură în liniște și pace.

Cele trei zone funcționale vor fi legate de o alee pietonală în formă șerpuitoare, pavată cu piatră naturală. Aleea respectivă va ocupa cea mai mare suprafață construită, neexistând alte construcții propriu-zise în cadrul proiectului.

Suprafața parcului va fi predominant verde, plantat – suprafață cu pământ vegetal, iar construcțiile, care se încadrează în categoria de importanță “C”, vor ocupa mai puțin de 10% din suprafața totală.

Lucrările de **“construcții**” sunt următoarele:

Alee pietonală, pavată cu dale de piatră naturală, așezate în nisip, încadrate de borduri din piatră naturală așezate în șapă semiumedă

Alee acces carosabilă, pavată cu dale de piatră naturală, așezate în nisip, încadrate de borduri din piatră naturală așezate în șapă semiumedă

Parcare auto și parcare biciclete, pavate cu dale de piatră naturală, așezate în nisip, încadrate de borduri din piatră naturală așezate în șapă semiumedă

Fundații de beton pentru gard, bănci, coșuri de gunoi, și suprafețele de granuflex la locurile de joacă

Vegetația va fi compusă din arbori de talie mare, medie și mică, rășinoși și foioși, de arbuști decorativi rășinoși, foioși, acoperitoare de sol și cățărători, toate din flora autohtonă. Se propun grupuri de vegetație din speciile Betula pendula – mesteacăn, cu Cornus alba sybirica – corn roșu, sau Fagus sylvatica – fag, cu Crataegus laevigata.

Plantele perene/ florile vor apărea ca și covoare întinse, colorate, din specii variate, care înfloresc din primăvară până în toamnă târzie. La începutul lui martie vor înflori ghioceii discreți, împreună cu crocușii țipători de culoare galbenă și violet. Acestea vor fi urmate în aprilie-mai de lalele și narcise, împreună cu arbuștii cu flori, ca liliacul, iasomia, și Kerria. Vara urmează irișii cu zorelele, și floarea de nu mă uita. Toamna arțarii vor oferi un decor splendid prin coloritul frunzelor de toamnă, începând cu galbenul ocru, până la grenaul Acerului Crimson King. Decorul floral de iarnă va fi oferit de arborii și arbuștii rășinoși și sempervirescenți.

Dotări: Parcul va fi prevăzut cu un sistem de irigație (cu aspersoare pentru suprafețele gazonate și cu furtun picurător la arbori/arbuști) automatizat, cu sistem de iluminat, precum și sistem integrat de supraveghere video, care monitorizează activitatea în cadrul zonei și conferă siguranță. Va fi instalat un router WiFi pentru acces la internet.

Mobilierul urban va fi compus din două toalete ecologice, una destinată persoanelor cu dizabilități, o cișmea de băut, bănci cu spătar din lemn și coșuri de gunoi, un sistem de colectare selectivă a deșeurilor și, jardiniere cu plante cu miros plăcut puternic pentru nevăzători, prevăzute cu o scurtă descriere despre plantele respective în scrisul Braille.

b) Cumularea cu alte proiecte: *Nu este cazul.*

c) Utilizarea resurselor naturale: *La executarea lucrariilor se vor folosi nisip, balast*

d) Producţia de deşeuri:

 - *în timpul construirii: -*deseuri municipale amestecate- cod: 20 03 01: în cantităţi variabile

*e)* Emisii poluante, inclusiv zgomotul şi alte surse de disconfort:

În timpul construcţiei:

 -*emisii în aer*: - emisii de gaze de eşapament şi utilaje - aceste emisii vor fi doar temporare

 -zgomot: -generat de utilaje se va resimţi pe perioade scurte de timp, lucrările se vor efectua numai în timpul zilei

f) Riscul de accident, ţinându-se seama în special de substanţele şi de tehnologie utilizate*: proiectul prevede utilizarea: proiectul nu prevede utilizarea substanțelor periculoase*.

**2**. **Localizarea proiectului**:

2.1. utilizarea existentă a terenului: teren intravilan, aparținând domeniului public (drumuri, trotuare, spații verzi) de interes local conform Certificatului de Urbanism nr. 155/26.05.2016, emis de Municipiul Gheorgheni.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

zoneumede*: - nu este cazul,*

zonecostiere*: - nu este cazul,*

zonemontaneşiceleîmpădurite*: - nu este cazul*

parcurişirezervaţiinaturale: *- nu este cazul,*

ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*

zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la o distanţă de cca. 1,6 km faţă de limita sitului Natura 2000 “Depresiunea și Munții Giurgeului”, ROSPA 0033.*

ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*

ariiledenspopulate*: Nu este cazul,*

peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

 În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

extinderea impactului:

aria geografică: redusă, o parte a intravilanului municipiului Gheorgheni.

- numărul persoanelor afectate: Nu este cazul..

natura transfrontieră a impactului*: nu este cazul,*

mărimea şi complexitatea impactului:

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-în perioada încetării activităţii: - nu vor exista deşeuri periculoase care să prezintă impact asupra mediului*

probabilitatea impactului*: mică,*

durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

 a) Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

abandonarea, înlăturarea sau eliminarea deşeurilor în locuri neautorizate;

staţionarea mijloacelor de transport în afara terenurilor desemnate în acest scop

distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) În cadrul lucrărilor aferente proiectului se vor utiliza materiale de construcţii numai din surse autorizate din punct de vedere al protecţiei mediului.

e) Calitatea apelor pluviale se vor încadra în valorile prescrise în anexa nr. 3 a Hotărârii Guvernului României nr. 188/2002, modificată şi completată prin HG nr. 352/2005 – Normativ privind stabilirea limitelor de încărcare cu poluanţi a apelor uzate industriale şi orăşeneşti la evacuarea în receptorii naturali, NTPA - 001/2005;

f.) Asigurarea protecției solului prin întreținerea corespunzătiare a utilajelor pentru eviterea scurgerilor de produs petrolier pe sol și prin îndepărtarea suprafețelor contaminate accidental și neutralizarea lor corespunzătoare.

g.) Instruirea personalului în vederea prevenirii riscurilor tehnologice, a evacuărilor accidentale de poluanți în mediu și a depozitării necontrolate de deșeuri de orice fel, și instruirea personalului în vederea intervenției în mod operativ, în cazul unor posibile incidente.

h.) Se vor respecta prevederile Legii 211/2011 privind regimul deşeurilor;

i. Se vor respecta prevederile OMS nr. 119/2014 pentru aprobarea Normelor de igienă și sănătate publică privind mediul de viață al populației;

j.) Titularul va informa în scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentei.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU AAA,**

ing. LÁSZLÓ Anna

**Întocmit,**

**ABOS Judit**